เทศบัญญัติเทศบาลตำบลบางนมโคเทศบัญญัติเทศบาลตำบลบางนมโคเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลบางนมโคอำเภอเสนา จังหวัดพระนครศรีอยุธยาพ.ศ. ๒๕๕๖ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลตำบลบางนมโคโดยความเห็นชอบของสภาเทศบาลตำบลบางนมโคและผู้ว่าราชการจังหวัดพระนครศรีอยุธยาจึงออกเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลบางนมโคเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลบางนมโค อำเภอเสนา จังหวัดพระนครศรีอยุธยา พ.ศ. ๒๕๕๖ข้อ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเสนาที่ออกตามความในพระราชบัญญัติการผังเมือง พ.ศ. ๒๕๑๘ข้อ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้ด้านเหนือ จดแม่น้ำน้อยฝั่งใต้ด้านตะวันออก จดโรงเรียนวัดบางนมโค(ปานอุทิศ)ด้านใต้ จดถนนโยธาธิการสายคันคลองชลประทานสีกุก- บางซ้าย ฟากเหนือด้านตะวันตก จดโรงเรียนวัดสามกอ(วงศ์ประชารัฐ)บริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๔๐๐ เมตร กับศูนย์กลางทางหลวงแผ่นดินหมายเลข ๓๒๖๓ด้านตะวันออก จดเส้นขนานระยะ๗๕๐ เมตร กับศูนย์กลางทางหลวงแผ่นดินหมายเลข ๓๑๑๑ด้านใต้ จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๒๖๓ด้านตะวันตก จดเส้นขนานระยะ๑๐๐ เมตร กับศูนย์กลางทางหลวงแผ่นดินหมายเลข ๓๑๑๑บริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดแม่น้ำน้อยฝั่งใต้ด้านตะวันออก จดเส้นตรงที่ลากจากกึ่งกลางแม่น้ำน้อยที่จุดซึ่งอยู่ห่างจากจุดกึ่งกลางสะพานข้ามแม่น้ำน้อยไปทางทิศตะวันออกเฉียงเหนือและทิศเหนือ ตามแนวแม่น้ำน้อย เป็นระยะ ๑,๖๓๐ เมตรด้านใต้ จดถนนโยธาธิการสายคันคลองชลประทานสีกุก- บางซ้าย ฟากเหนือด้านตะวันตก จดแม่น้ำน้อยฝั่งตะวันออก(๒) ด้านเหนือ จดถนนโยธาธิการสายคันคลองชลประทานสีกุก- บางซ้าย ฟากใต้ด้านตะวันออก จดทางหลวงแผ่นดินหมายเลข๓๑๑๑ ฟากตะวันตกด้านใต้ จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๒๖๓ด้านตะวันตก จดคลองขนมจีนฝั่งตะวันออก และฝั่งเหนือ(๓) ด้านเหนือ จดทางหลวงแผ่นดินหมายเลข๓๒๖๓ ฟากใต้ด้านตะวันออก จดเส้นขนานระยะ๒๐๐ เมตร กับศูนย์กลางคลองทานตะวันด้านใต้ จดเส้นขนานระยะ๑,๐๐๐ เมตร กับศูนย์กลางทางหลวงแผ่นดินหมายเลข ๓๒๖๓ เส้นขนานระยะ ๗๕๐ เมตรกับศูนย์กลางทางหลวงแผ่นดินหมายเลข ๓๑๑๑ เส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๒๖๓ และเส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๓๑๑๑ด้านตะวันตก จดทางหลวงแผ่นดินหมายเลข๓๑๑๑ ฟากตะวันออก(๔) ด้านเหนือ จดถนนโยธาธิการสายคันคลองชลประทานสีกุก- บางซ้าย ฟากใต้ด้านตะวันออก จดเส้นขนานระยะ๒๐๐ เมตร กับกึ่งกลางคลองทานตะวันด้านใต้ จดทางหลวงแผ่นดินหมายเลข๓๒๖๓ ฟากเหนือด้านตะวันตก จดทางหลวงแผ่นดินหมายเลข๓๔๕๔ ฟากตะวันออกบริเวณที่ ๔ หมายความว่าพื้นที่ในบริเวณหนองปลาแดงทั้งนี้พื้นที่บริเวณที่ ๑ บริเวณที่ ๒ บริเวณที่ ๓ และบริเวณที่ ๔ปรากฏตามแผนที่ท้ายเทศบัญญัตินี้ข้อ๔ ให้กำหนดพื้นที่บางส่วนในเขตเทศบาลตำบลบางนมโคอำเภอเสนา จังหวัดพระนครศรีอยุธยา ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคาร ชนิดและประเภท ดังต่อไปนี้(ก)ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒)สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำ มันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารเลี้ยงสัตว์ทุกชนิดเพื่อการค้า(๕)โรงแรมตามกฎหมายว่าด้วยโรงแรม(๖)สถานบริการตามกฎหมายว่าด้วยสถานบริการ(๗)โรงฆ่าสัตว์(๘)ไซโลเก็บผลิตผลทางการเกษตร(๙)โรงกำจัดมูลฝอย(๑๐)โรงซื้อขายหรือเก็บเศษวัสดุ(๑๑)อาคารขนาดใหญ่(ข)ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑)อาคารเลี้ยงสัตว์ทุกชนิดเพื่อการค้า(๒)สุสานและฌาปนสถานตามกฎหมายว่าด้วยสุสานและฌาปนสถาน(๓)โรงแรมตามกฎหมายว่าด้วยโรงแรม(๔)สถานบริการตามกฎหมายว่าด้วยสถานบริการ(๕)อาคารที่ใช้ประโยชน์เพื่อการสงเคราะห์หรือรับเลี้ยงเด็ก(๖)อาคารที่ใช้ประโยชน์เพื่อการสงเคราะห์หรือรับเลี้ยงคนชรา(๗)อาคารที่ใช้ประโยชน์เพื่อการสงเคราะห์หรือรับเลี้ยงคนพิการ(ค)ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑)โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒)สถานที่บรรจุก๊าซ และสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)โรงแรมตามกฎหมายว่าด้วยโรงแรม(๕)สถานบริการตามกฎหมายว่าด้วยสถานบริการ(๖)อาคารอยู่อาศัยประเภทห้องแถว ตึกแถว หรือบ้านแถว(๗)อาคารอยู่อาศัยประเภทห้องชุด อาคารชุด หรือหอพัก(๘)โรงซื้อขายหรือเก็บเศษวัสดุในระยะ ๑๐๐ เมตร จากเขตทางหลวงแผ่นดินหมายเลข ๓๑๑๑หมายเลข ๓๒๖๓ และหมายเลข ๓๔๕๔(ง)ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑)โรงแรมตามกฎหมายว่าด้วยโรงแรม(๒)อาคารอยู่อาศัยประเภทห้องแถว ตึกแถว หรือบ้านแถว(๓)อาคารอยู่อาศัยประเภทห้องชุด อาคารชุด หรือหอพัก(๔)โรงกำจัดมูลฝอยหรือสิ่งปฏิกูล(๕)โรงซื้อขายหรือเก็บเศษวัสดุ(๖)โรงซ่อม สร้าง หรือบริการยานพาหนะที่ขับเคลื่อนด้วยเครื่องยนต์ทุกชนิดข้อ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ๖อาคารที่มีอยู่แล้วในพื้นที่ที่กำหนดตามข้อ ๓ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๘ ให้นายกเทศมนตรีตำบลบางนมโครักษาการตามเทศบัญญัตินี้ประกาศ ณ วันที่ ๒๗มิถุนายน พ.ศ. ๒๕๕๖ปรีชา ดัสดุลย์นายกเทศมนตรีตำบลบางนมโค[เอกสารแนบท้าย]๑. แผนที่ท้ายเทศบัญญัติเทศบาลตำบลบางนมโค เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลบางนมโค อำเภอเสนา จังหวัดพระนครศรีอยุธยา พ.ศ. ๒๕๕๖๒. บัญชีท้ายเทศบัญญัติเทศบาลตำบลบางนมโค เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลบางนมโค อำเภอเสนา จังหวัดพระนครศรีอยุธยา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๓ สิงหาคม ๒๕๕๖โชติกานต์/ผู้ตรวจ๓ กันยายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๒ ง/หน้า ๔๓/๒๐ สิงหาคม ๒๕๕๖